סוף עונת התפוזים

"סוף עונת התפוזים" הוא אלבומה היחיד של להקת הרוק הישראלית תמוז. הוא יצא לאור בפברואר 1976 ובהוצאה מחודשת כעבור 30 שנים בתחילת 2006 על ידי חברת התקליטים NMC. האלבום הופק מוזיקלית על ידי לואי להב. האלבום גם היה שם סיבוב ההופעות של הלהקה ב-1976, שבמסגרתו הופיעה 200 פעמים ברחבי המדינה. רוב שירי האלבום מהווים ביצועים מחודשים לשירים של חברי הלהקה שלום חנוך ואריאל זילבר. "הולך בטל" נכתב על ידי מאיר אריאל, אשר ביצע אותו במקור בלחן משלו (הביצוע של אריאל מופיע באלבום האוסף "המיטב"). הלחן שכתב זילבר לשיר הוקלט לראשונה באנגלית בביצועו בשנת 1972 ונקרא "wheel chair". השיר "מה שיותר עמוק יותר כחול" היה במקור שיר קצר בן פחות משלוש דקות באלבומם של חנוך ואריק איינשטיין "שבלול", והפך ליצירה בת כמעט תשע דקות. את השיר "אנ'לא יודע איך לומר לך" הקליט חנוך בשנת 1973 עם להקת "בני נוח", ואת "אהבה שקטה" ביצע במקור באנגלית תחת השם Peaceful Love. את "ככה את רצית אותי", שהלחין זילבר למילים של יהונתן גפן, ביצעו במקור צמד העופרים בשנת 1968, כ-"Purple Eyes". גם השיר "סוף עונת התפוזים" הוקלט מחדש, בסולו של חנוך, לאחר שזילבר לא אהב את העיבוד המחודש. שני השירים הנוספים באלבום היו מקוריים - "פנס הרחוב" ו"לא יכול לישון עכשיו", אשר נכתבו והולחנו שניהם על ידי חנוך. בשנת 2006 יצא האלבום במהדורה חדשה כפולה. האלבום במהדורת הדיסק יצא בחברת NMC במסגרת הסדרה "סימני דרך", וכולל דיסק בונוס ובו שישה שירים מתוך הופעה של הלהקה בצוותא ב-1975. בתחילת שנת 2015 יצא האלבום מחדש במהדורת תקליט ויניל מוגבלת. חברת NMC, בעלת הזכויות על הקטלוג העצום של הד ארצי, הוציאה את האלבום יחד עם התקליטים של החלונות הגבוהים ושל הצ'רצ'ילים, ובכך סימנה את חזרתם של תקליטי הויניל לשוק המכירות בישראל. בעקבות ההוצאה המחודשת ערכו חברי תמוז הופעת איחוד. האלבום נחשב לאבן יסוד ברוק הישראלי, ושירים רבים ממנו היו ללהיטים המושמעים רבות גם כיום. ב-1998 ערך חוקר הרוק הישראלי יואב קוטנר סדרה תיעודית על הרוק הישראלי, שנקראה על שם האלבום: "סוף עונת התפוזים". בשנת 1999 זכה עליה קוטנר בפרס תמוז, שנקרא על שם הלהקה. בשנת 2005 "סוף עונת התפוזים" הגיע למקום העשירי ברשימת מאה האלבומים הישראלים הטובים של ידיעות אחרונות. בשנת 2006, עם ההוצאה המחודשת של האלבום, הגדיר אותו מבקר המוזיקה יואב קוטנר כ"אלבום הטוב מעולם". ב-15 בפברואר 2008, האלבום דורג במקום השישי ברשימת 50 אלבומי הבכורה הישראליים הטובים בכל הזמנים, מטעם מוסף 7 לילות של עיתון ידיעות אחרונות. בשנת 2017 יצא לאור ספרו של בועז כהן "וכשאפתח את הדלת" שהוקדש לאלבום ותהליך יצירתו על רקע ישראל של אמצע שנות ה-70. כל השירים נכתבו והולחנו על ידי שלום חנוך (למעט היכן שמצוין אחרת).  חברי הלהקה: שלום חנוך – גיטרה אקוסטית, שירה וקולות אריאל זילבר – פסנתר, קלידים - אורגן האמונד, מלוטרון, פנדר רודס, שירה וקולות יהודה עדר – גיטרות וקולות איתן גדרון – גיטרה בס וקולות מאיר ישראל – תופים, כלי הקשה וקולות מורטון קם וזאב דיקוורט – סקסופונים חיים רומנו – גיטרה ווא ווא צרויה להב – כינור לואי להב – עיבודים והפקה מוזיקלית אלונה טוראל: עיבוד כלי נשיפה ב"ככה את רצית אותי" טומי פרידמן – טכנאי הקלטה ומיקס מידע על האלבום סוף עונת התפוזים באתר MusicBrainz האלבום סוף עונת התפוזים באתר Discogs יוסי חרסונסקי, על האלבום תמוז, סוף עונת התפוזים (הוצאה מחודשת), באתר יוסמיוזיק, 2006 בועז כהן, ‏סוף עונת התפוזים: המאבקים בדרך לאלבום הרוק הישראלי החשוב ביותר, באתר מעריב אונליין, 31 באוגוסט 2016 "סוף עונת התפוזים", דבר, 7 ביולי 1976 תמר סוקניק, "כמו צמח בר" ו"סוף עונת התפוזים" יוצאים מחדש, באתר הארץ, 21 בינואר 2006 בן שלו, למה כולם מוציאים פתאום תקליט ויניל, באתר הארץ, 2 באוקטובר 2016 עמי פרידמן, איחוד מרגש: צפו בלהקת תמוז על הבמה, באתר ynet, 28 במרץ 2016 רות פרל בהריר, תמוז מתאחדת: "אנחנו רגל אחת בקבר, צריך להתעורר", באתר הארץ, 14 ביולי 2016 אלעד בן דוד, עכבר העיר, מה שיותר עמוק: תמוז סיפקו הופעה מושלמת, באתר הארץ, 16 בספטמבר 2016 גיורא יהלום, ‏זה מה שנשאר, באתר גלובס, 28 באוגוסט 2002 7 לילות, 100 האלבומים הישראלים הטובים, באתר ynet, 30 בספטמבר 2005 יואב קוטנר, ‏הכי טובים בעולם, באתר גלובס, 16 בפברואר 2006 כל ההתחלות קלות, מוסף 7 לילות, ידיעות אחרונות עמוד 6, 15 בפברואר 2008 בועז כהן, לשפוט אלבום לפי העטיפה שלו, באתר הארץ, 17 בדצמבר 2017